- Չէ, չէ, ես դա նկատի չունեմ, դա ծայրահեղ միջոց է եւ եթե նույնիսկ մոտ ապագայում մեր ժողովուրդը նման քայլի դիմի, թող դրա պատասխանը իշխանությունները ուրիշ տեղ փնտրեն: Դա կլինի ծայրահեղ դեպքում, բայց մինչ դա՝ գիտակցաբար պետք է կարողանայինք բոյկոտել ընտրությունները՝ իմանալով, որ ընտրություններով ոչ մի բան չենք կարող փոխել: Պետք է քաղաքավարի ձեւով (պարտադիր չէ զենքով) ժողովրդի մեջ տարածել, որ եթե դժգոհ են, պետք է դուրս գան փողոց: Դա չի նշանակում, որ փողոց դուրս գալով անպայման պետք է ջարդել, փշրել կամ արյուն թափել, հազար ու մի ձեւ կա: Մենք պետք է փորձենք գիտակից ուժերով միավորվել: Եթե այս ընտրություններից առաջ էլ միավորվեինք, մենք կհասնեինք այլ կետի եւ ոչ թե այս հանգրվանին: